
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 28
din 28 februarie 2022
pentru modificarea Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara, cu modificările și completările ulterioare
Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 4.790/I/2/14.02.2022 și la Consiliul Local Sighișoara cu nr. 5.427/17.02.2022, de referatul de aprobare, înregistrat cu nr. 4.794/I/2/14.02.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara;
Având în vedere și prevederile Hotărârii Consiliului Local Sighișoara nr. 192/31.10.2019 pentru modificarea Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara;

Având în vedere adresa înregistrată la Municipiul Sighișoara cu nr. 2.229/25.01.2022, prin care domnul Emil Oltean, în calitate de membru în cadrul consiliului de administrație al Spitalului Municipal Sighișoara, înștiințează cu privire la demisia sa din consiliul de administrație al Spitalului Municipal Sighișoara, ca urmare a încetării de drept a raportului de serviciu, începând cu data de 01.02.2022;
Având în vedere adresa cu nr. 840/10.02.2022, înregistrată la Municipiul Sighișoara cu nr. 4.650/11.02.2022, prin care Spitalul Municipal Sighișoara a solicitat desemnarea unui alt membru în consiliul de administrație al Spitalului Municipal Sighișoara, desemnat din partea Consiliului Local Sighișoara, în urma vacantării acestei funcții, prin plecarea domnului Oltean Emil, care la momentul numirii sale în această calitate era angajat al instituției și, în considerarea acestui raport de serviciu, a fost realizată și desemnarea sa în această calitate, în cadrul consiliul de administrație al Spitalului Municipal Sighișoara, calitate de salariat care, a încetat și ca atare, se impune înlocuirea acestuia cu un alt reprezentant ca membru;
Luând în considerare prevederile art. 187 alin. (2) lit. ”b”, alin. (5), alin. (8) și alin. (10) – (14) din Legea nr. 95/2006 privind reforma în domeniul sănătății, republicată, cu modificările și completările ulterioare;
Având în vedere prevederile Art. I punctul 31 din Ordonanța de Urgență nr. 48/2010 pentru modificarea și completarea unor acte normative din domeniul sănătății în vederea descentalizării;
Având în vedere prevederile Ordonanței de Urgență nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;

Având în vedere prevederile Hotărârii Guvernului nr. 529/2010 pentru aprobarea menţinerii managementului asistenţei medicale la autorităţile administraţiei publice locale care au desfăşurat faze-pilot, precum şi a Listei unităţilor sanitare publice cu paturi pentru care se menţine managementul asistenţei medicale la autorităţile administraţiei publice locale şi la Primăria Municipiului Bucureşti şi a Listei unităţilor sanitare publice cu paturi pentru care se transferă managementul asistenţei medicale către autorităţile administraţiei publice locale şi către Primăria Municipiului Bucureşti, cu modificările și completările ulterioare;
Având în vedere Raportul de specialitate al Biroului Resurse Umane și Administrare Sistem Informatic, înregistrat cu nr. 4.797/I/2/14.02.2022, prin care se propune modificarea Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara, cu modificările și completările ulterioare;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ”d”, alin. (7) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

H O T Ă R Ă Ş T E:

Art. I. Hotărârea Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara, cu modificările și completările ulterioare, prin care a fost desemnat, la art. 1 alin. (1), ca membru titular, din partea consiliului local și ca reprezentant desemnat de acesta un economist, se  modifică după cum urmează:

1. Art. 1 alin. (1) se modifică în sensul că:

· Domnul Oltean Emil – reprezentant al Consiliului Local – membru, economist, va fi înlocuit cu doamna Moldovan Adriana – reprezentant desemnat de și din partea Consiliului Local Sighișoara – membru, economist.

Art. II. Cu data adoptării prezentei hotărâri, celelalte prevederi ale Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara, cu modificările și completările ulterioare, își păstrează valabilitatea.
Art. III. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Biroul Resurse Umane și Administrare Sistem Informatic din cadrul Municipiului Sighișoara, Spitalul Municipal Sighișoara, Consiliul de administrație al Spitalului Municipal Sighișoara, precum și persoana desemnată la art. I din prezenta hotărâre.

Art. IV. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan                   
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Resurse Umane și Administrare Sistem Informatic;

  2 ex. Spitalul Municipal Sighișoara;

  1 ex. Consiliul de administrație al Spitalului Municipal Sighișoara;

  1 ex. doamna Moldovan Adriana.
12 ex.  
B.A. 
